
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 614 


22 Ιουλίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΝΑΥΤΙΚΟ ΜΟΥΣΕΙΟ ΟΙΝΟΥΣΣΩΝ» και 

κύρωση του Οργανισμού αυτού. 1 

Έγκριση σύστασης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΝΙΚΟΛΑΟΥ ΠΗΛΑΛΑ» 
και κύρωση του Οργανισμού αυτού. 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Αριθ. (1) 


Έγκριση σύστασης του κοινωφελούς ιδρύματος με την 

επωνυμία «ΝΑΥΤΙΚΟ ΜΟΥΣΕΙΟ ΟΙΝΟΥΣΣΩΝ» και κύ¬ 
ρωση του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 11717/10.4.1995 πράξη της συμβολαιο¬ 
γράφου Πειραιά Καλιόπης Χρ. Πετρόχειλου, όπως τροπο¬ 
ποιήθηκε με την αριθμ. 12225/1.12.1995 πράξη της ίδιας 
συμβολαιογράφου, με την οποία ο Νικόλαος Σπύρου Λαι¬ 
μός, σύστησε κοινωφελές ίδρυμα με την επωνυμία «ΝΑΥ¬ 
ΤΙΚΟ ΜΟΥΣΕΙΟ ΟΙΝΟΥΣΣΩΝ ΧΙΟΥ» και με έδρα το Δήμο 
Οινουσσών Χίου. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Τις από 4.12.1995 και 6.2.1996 γνωμοδοτήσεις του 
Συμβουλίου Εθνικών Κληροδοτημάτων. 

4. Την αριθ. πρωτ. 411/24.1.1996 απόφαση του Πρω¬ 
θυπουργού και Υπουργού Οικονομικών, με την οποία ανα¬ 
τέθηκαν αρμοδιότητες Υπουργού Οικονομικών στους 
Υφυπουργούς Οικονομικών (ΦΕΚ Β.58/29.1.96). 

Με απόφαση των Υπουργών Εθνικής Άμυνας, Πολιτι¬ 
σμού και Υφυπουργού Οικονομικών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΝΑΥΤΙΚΟ ΜΟΥΣΕΙΟ ΟΙΝΟΥΣΣΩΝ», η 
οποία έγινε από τον Νικόλαο Σπύρου Λαιμό με την αριθ. 
11717/10.4.1995 πράξη της συμβολαιογράφου Πειραιά 
Καλλιόπης Χρ. Πετρόχειλου, όπως τροποποιήθηκε με την 


αριθ. 12225/1.12.1995 πράξη της ίδιας συμβολαιογρά¬ 
φου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Άμυνας και Πολιτισμού και διέ- 
πεται από τις διατάξεις των ανωτέρω συστατικών του πρά¬ 
ξεων του παρακάτω οργανισμού, του Α.Ν. 2039/39 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΝΑΥΤΙΚΟ ΜΟΥΣΕΙΟ ΟΙΝΟΥΣΣΩΝ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΝΑΥΤΙΚΟ 
ΜΟΥΣΕΙΟ ΟΙΝΟΥΣΣΩΝ» που συστήθηκε από τον Νικό¬ 
λαο Σπύρου Λαιμό με την αριθ. 11717/10.4.95 πράξη της 
συμβολαιογράφου Πειραιά Καλλιόπης Χρ. Πετρόχειλου, 
όπως τροποποιήθηκε με την αριθ. 12225/1.12.95 πράξη 
της ίδιας συμ/φου, αποτελεί νομικό πρόσωπο ιδιωτικού 
δικαίου και διέπεται από τις διατάξεις των ανωτέρω συ¬ 
στατικών του πράξεων, του παρόντος οργανισμού, του ΑΝ 
2039/39, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι ο Δήμος Οινουσσών Χίου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2 
Σκοπός 

Σκοπός του ιδρύματος είναι: 

1. Η ίδρυση και λειτουργία ναυτικού μουσείου στις Οι- 
νούσσες Χίου για την ανάδειξη της ιστορίας και της ναυτι¬ 
κής εμπορικής και πολεμικής παράδοσης των Οινουσσών, 
ολοκλήρου του Ελληνικού Έθνους και της παγκοσμίου 
ναυτιλίας από την αρχαιότητα έως σήμερα. 

2. Η διενέργεια εκθέσεων πάσης φύσεως στο Ναυτικό 
Μουσείο Οινουσσών. 

3. Η διενέργεια πόσης φύσεως καλλιτεχνικών ή μορφω¬ 
τικών εκδηλώσεων με σκοπό την προαγωγή και ανάπτυξη 
γενικά της πνευματικής και καλλιτεχνικής ζωής των Οι- 
νουσσών. 

Άρθρο 3 

Περιουσία - Πόροι 

1. Την περιουσία του Ιδρύματος αποτελεί: 

(α) το ποσό των τριάντα εκατομμυρίων (30.000.000) 
δραχμών το οποίο αφιερώνει ο Ιδρυτής Νικόλαος Λαιμός. 

(β) η περιορισμένη προσωπική δουλεία χρήσεως η 
οποία θα συσταθεί υπέρ του Ιδρύματος παρά του εις Οι- 
νούοσες Χίου εδρεύοντος σωματείου με την επωνυμία 
«ΣΥΛΛΟΓΟΣ ΦΙΛΟΙ ΟΙΝΟΥΣΣΩΝ» της οποίας περιοσμέ- 
νης προσωπικής δουλείας το περιεχόμενο θα συνίοταται 
στο δικαίωμα του δια του παρόντος συσταθησομένου 
Ιδρύματος να κατέχει και χρησιμοποιεί α) την υπό στοιχεία 
Γιώτα πέντε (15) οριζόντια ιδιοκτησία του ισογείου ορό¬ 
φου, β) την υπό στοιχεία Άλφα ένα (Α1) οριζόντια ιδιοκτη¬ 
σία του πρώτου (Α) πάνω από το ισόγειο ορόφου και γ) το 
δικαίωμα ανεγέρσεως μελλοντικών πάνω από πρώτο (α) 
όροφο μιάς διωρόφου οικοδομής που βρίσκεται στις Οι- 
νούσσες Χίου, στη θέση «Μαρία του Μάρτη» της Κοινότη¬ 
τας Οινουσσών Χίου, εντός του εγκεκριμένου σχεδίου του 
Δήμου Οινουσσών και επί των οδών Αδαμάντιου Πατέρα- 
Κωνσταντίνου Ηλία Αντωνόπουλου και Α' πάροδο Αντωνο- 
πούλου. 

2. Πόροι του ιδρύματος είναι: 

(α) Τα εισοδήματα από την εκμετάλλευση των περιου¬ 
σιακών του στοιχείων. 

(β) Οι τόκοι από τις καταθέσεις του οε Τράπεζες ή άλ¬ 
λους Πιστωτικούς Οργανισμούς. 

(γ) Οι χρηματικές παροχές ή επιχορηγήσεις καθώς και οι 
κληρονομιές, κληροδοσίες και δωρεές οποιουδήποτε νο¬ 
μικού ή φυσικού προσώπου. 

Άρθρο 4 
Διοίκηση 

1. Το ίδρυμα διοικείται από επταμελές Διοικ. Συμβούλιο 
που αποτελείται από τους: 

Νικόλαο Σπυρ. Λαιμό, πρόεδρο. 

Ιωάννη Αθ. Χατζηπατέρα, Α' Αντιπρόεδρο. 

Καλλιόπη Χρ. Λαιμού, Β' Αντιπρόεδρο - Γραμματέα. 

Ιωαν. Κων/νου Βοργιά, Ταμία. 

Ειρήνη Δοξιάδη - Λαιμού, μέλος. 

Ιωάννη Διαμ. Λαιμό, μέλος. 

Γεώργιο Φουστάνο, μέλος. 

2. Σε περίπτωση θανάτου ή κωλύματος του ισοβίου 
Προέδρου, Πρόεδροι του Διοικ. Συμβουλίου του ιδρύμα¬ 
τος να αναλαμβάνουν εναλλάξ, εφ όρου ζωής τους, για 
μία τετραετία, ο γιός του ιδρυτή Αντώνης Νικολάου Λαιμός 
και στη συνέχεια για μία επίσης τετραετία, ο γιός του Φί¬ 
λιππος Νικολάου Λαιμός. 

Σε περίπτωση όπου ο ένας ή και οι δύο είναι ανήλικοι ή 
αδυνατούν να αναλάβουν την Προεδρία αντικαθίστανται 
από τη μητέρα τους Ειρήνη Ν. Λαιμού - Δοξιάδη. 

Σε περίπτωση αδυναμίας του αντικαταστάτη του προέ¬ 
δρου όπως προβλέπεται ανωτέρω, αυτός θα ορίζεται εκ 
των μελών της οικογένειας του ιδρυτή, ύστερα από από¬ 
φαση του Διοικ. Συμβουλίου του Ιδρύματος που θα απο- 
φαίνεται με πλειοψηφία των 2/3 των μελών της οικογέ¬ 
νειας του ιδρυτή, ύστερα από απόφαση του Διοικ. Συμ¬ 
βουλίου του ιδρύματος που θα αποφαίνεται με πλειοψη¬ 


φία των 2/3 των μελών του. Μη υπάρχοντος μέλους της 
οικογένειας του ιδρυτού, ο Πρόεδρος θα εκλέγεται από το 
Διοικ. Συμβούλιο του ιδρύματος που θα αποφαίνεται 
ύστερα από απόφαση των 2/3 των μελών του τηρουμένης 
της διαδικασίας του άρθρου 99 του ΑΝ. 2039/39. 

3. Μέλη του Διοικητικού Συμβουλίου που παραιτούνται 
ή χάνουν την ιδιότητα του μέλους του Διοικητικού Συμβου¬ 
λίου ή αποβιώνουν ή είναι ανίκανα να εκπληρώσουν τα κα- 
θήκοντά τους ή αποχωρούν αυτοδικαίως από το Διοικη¬ 
τικό Συμβούλιο με τη συμπλήρωση του 70ου έτους της 
ηλικίας τους, αντικαθίστανται από το Διοικητικό Συμβού¬ 
λιο με πλειοψηφία των δύο τρίτων (2/3) των μελών του, 
και με τη σύμφωνα πάντα γνώμη του Προέδρου του Διοι¬ 
κητικού Συμβουλίου, καλούμενα σε ειδική προς τούτο συ¬ 
νεδρίαση, μετά από προειδοποίηση δέκα πέντε (15) του¬ 
λάχιστον ημερών, τηρουμένης της διαδικασίας του άρ¬ 
θρου 99 του Α.Ν. 2039/39. 

Το παρόν άρθρο δεν εφαρμόζεται στην περίπτωση του 
Προέδρου του Ιδρύματος. 

4. Το Διοικητικό Συμβούλιο εκλέγει τον Α' και τον Β' 
Αντιπρόεδρο, τον Γραμματέα και τον Ταμία του ιδρύματος 
με τριετή θητεία. Το Διοικητικό Συμβούλιο μπορεί επίσης 
να απονέμει σε μέλη του Διοικητικού Συμβουλίου τον τίτλο 
του επίτιμου Προέδρου ή Αντιπροέδρου ιδίως αν είχαν την 
ιδιότητα αυτή στο «Σωματείο Ναυτικό Μουσείο Οινουσ- 
οών». 

5. Το Διοικητικό Συμβούλιο συνέρχεται σε συνεδρίαση 
τακτικά μεν δύο τουλάχιστον φορές το χρόνο, έκτακτα δε 
όποτε καλείται από τον Πρόεδρο ή τον νόμιμο αναπλή- 
ρωτή του ή δύο από τα μέλη του, με έγγραφη πρόσκληση 
του Προέδρου κοινοποιουμένη δεκαπέντε (15) ημέρες 
πριν από την συνεδρίαση. 

6. Το Διοικητικό Συμβούλιο βρίσκεται σε απαρτία αν πα- 
ρίστανται το ήμισυ πλέον ενός των μελών του, οι δε απο¬ 
φάσεις του λαμβάνονται κατά πλειοψηφία των παρόντων 
μελών και σε περίπτωση ισοψηφίας υπερισχύει η γνώμη 
με την οποία τάσσεται ο Πρόεδρος ή ο νόμιμος αναπληρω¬ 
τής του. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν οτη συνεδρίαση. 

9. Τα μέλη του Δ.Σ. παρέχουν τις υπηρεσίες τους χωρίς 
αμοιβή. 

Δικαιούνται όμως την κάλυψη των δαπανών τους και των 
εξόδων παραοτάσεών τους, εφ' όσον έγιναν για την εκτέ¬ 
λεση υπηρεοίας του Ιδρύματος μετά από απόφαση του 
Δ.Σ. και αποδεικνύεται ότι πραγματοποιήθηκαν νόμιμα. 

Την εκτέλεση των αποφάσεων του Διοικητικού Συμβου¬ 
λίου ασκεί Τριμελής Εκτελεστική Επιτροπή του Διοικητι¬ 
κού Συμβουλίου που αποτελείται από τον Πρόεδρο και 
από άλλα δύο μέλη του Διοικητικού Συμβουλίου. 

Η Εκτελεστική Επιτροπή συνέρχεται όποτε τούτο είναι 
αναγκαίο και τουλάχιστον μία φορά στην έδρα του Ιδρύμα¬ 
τος. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του Ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του ΑΝ 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του ΑΝ. 2039/39 και του 
από 20.12.1939 Β.Δ/τος (ΦΕΚ 552 Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του Ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. 

Προσδιορίζει τα δικαιώματα, τις υποχρεώσεις και τα ει¬ 
δικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του Ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύμα¬ 
τος. 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δεκαπέντε (15) τουλάχιστον 
μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. 

θέμα που δεν περιλαμβάνεται σ’ αυτήν δεν συζητείται, 
εκτός αν πρόκειται για επείγουσα υπόθεση και συμφωνή¬ 
σει γι' αυτό η πλειοψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. 

Μπορεί όμως, όποτε κρίνει σκόπιμο, να αναθέτει την ει¬ 
σήγηση διαφόρων θεμάτων σε άλλο μέρος του Διοικητικού 
Συμβουλίου. 


ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Α' ή ο Β' Αντιπρόεδρος και σε περίπτωση απου¬ 
σίας ή κωλύματος τούτου, ο Γραμματέας ή άλλο μέλος του 
Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή των απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα έχοντας την ευχέρεια να παρακρατεί 
από αυτά ένα μικρό ποσό, που είναι αναγκαίο για την πλη¬ 
ρωμή έκτακτων και επειγουσών δαπανών του ιδρύματος, 
το ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμούς του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 

από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ. 2039/39 και του από 20.12.1939 σχετικού Δ/τος 
(ΦΕΚ 552 Α). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχειριστικής της περιουσίας 
του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Αν. 2039/39 και 110 και 119 
του Αστικού Κώδικα, ύστερα από πρόταση του Διοικητικού 
Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο Νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Ναυτικό Μου¬ 
σείο Ελλάδος εφ’ όσον υφίσταται ή σε άλλο κοινωφελές 
ίδρυμα για την εκτέλεση του ίδιου σκοπού ύστερα από 
απόφαση του Διοικητικού Συμβουλίου, ή του Υπουργού 
Οικονομικών σε περίπτωση αδυναμίας συγκροτήσεως του 
Διοικητικού Συμβουλίου. 

Στους Υπουργούς Εθνικής Άμυνας, Πολιτισμού και 


Υφυπουργό Οικονομικών, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 9 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΠΟΛΙΤΙΣΜΟΥ 

ΓΕΡΑΣΙΜΟΣ ΑΡΣΕΝΗΣ ΣΤΑΥΡΟΣ ΜΠΕΝΟΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΓΕΩΡΓΙΟΣ ΔΡΥΣ 


Έγκριση σύστασης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΝΙΚΟΛΑΟΥ ΠΗΛΑΛΑ» 
και κύρωση του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 15753 από 21ης Δεκεμβρίου 1861 
δημόσια διαθήκη του Νικολάου Πηλάλα που συντάχθηκε 
στο Συμβολαιογράφο Σπάρτης Σταύρο Παρθενόπουλο και 
που δημοσιεύθηκε νόμιμα. 

2. Τις διατάξεις του Ν. 4042/60 (35Α). 

3. Την υπ’ αριθμ. 233/91 απόφαση του Εφετείου Αθη¬ 
νών. 

4. Τις διατάξεις των άρθρων 95 και 98 του Α.Ν. 2039/ 
39,101 και 119 του Εισαγωγικού Νόμου του Αστικού Κώ¬ 
δικα και 108 και 110 του Αστικού Κώδικα. 

5. Την υπ’ αριθμ. 2/95 πράξη του Δ.Σ. του Κληροδοτή¬ 
ματος Νικολάου Πηλάλα. 

6. Την από 30/9.10.1995 γνωμοδότηση του Συμβου¬ 
λίου Εθνικών Κληροδοτημάτων. 

7. Την υπ’ αριθμ. 411/24 Ιαν. 1996 (58Β) απόφαση του 
Πρωθυπουργού και του Υπουργού Οικονομικών Ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς Οικονομικών. 

Με πρόταση των Υπουργών Εθνικής Παιδείας και θρη¬ 
σκευμάτων, Εσωτερικών και του Υφυπουργού Οικονομι¬ 
κών, αποφασίζουμε: 

Άρθρο μόνο 

1. Εγκρίνουμε τη σύσταση κοινωφελούς ιδρύματος με 
την επωνυμία «ΚΛΗΡΟΔΟΤΗΜΑ ΝΙΚΟΛΑΟΥ ΠΗΛΑΛΑ» 
το οποίο έγινε από τον Νικόλαο Πηλάλα με την υπ αριθμ. 
15753/21.12.1861 δημόσια διαθήκη του Συμβολαιογρά¬ 
φου Σπάρτης Σταύρου Παρθενόπουλου, που δημοσιεύ¬ 
θηκε νόμιμα. 

Το ίδρυμα αποτελεί Νομικό Πρόσωπο Ιδιωτικού Δικαίου, 
υπάγεται στην εποπτεία και τον έλεγχο των Υπ. Οικονομι¬ 
κών και Εθνικής Παιδείας και θρησκευμάτων και διέπεται 
από τις διατάξεις της συστατικής του πράξης, του παρα¬ 
κάτω Οργανισμού του, του ΑΝ. 2039/39 και των διαταγ¬ 
μάτων που εκδόθηκαν ή θα εκδοθούν σε εκτέλεση του 
Νόμου αυτού. 

2. Κυρώνουμε τον Οργανισμό διοίκησης και διαχείρισης 
του άνω Ιδρύματος, που αποτελείται από 13 άρθρα και κα¬ 
ταχωρίζεται παρακάτω: 

ΚΟΙΝΩΦΕΛΟΥΣ ΙΔΡΥΜΑΤΟΣ ΜΕ ΤΗΝ ΕΠΩΝΥΜΙΑ 
ΚΛΗΡΟΔΟΤΗΜΑ ΝΙΚΟΛΑΟΥ ΠΗΛΑΛΑ 

Άρθρο 1 

Νομική Μορφή - Επωνυμία - Έδρα - Σφραγίδα 

1. Η δια της υπ’ αρ. 15753 από 21.12.1861 δημοσίας 
διαθήκης του Νικολάου Πηλάλα, συνταγείσης ενώπιον του 
Συμβολαιογράφου Σπάρτης Σταύρου Παρθενόπουλου κα- 
ταληφθείσα περιουσία, αποτελεί ίδιο Νομικό Πρόσωπο 
ιδιωτικού δικαίου ίδρυμα με την επωνυμία ΚΛΗΡΟΔΟ¬ 
ΤΗΜΑ ΝΙΚΟΛΑΟΥ ΠΗΛΑΛΑ, διεπομένη από τις διατάξεις 
της ως άνω συστατικής πράξεως, της υπ’ αρ. 233/91 από¬ 
φασης του Εφετείου Αθηνών, του ΑΣΝ 2039/39 όπως 
ισχύει, των σε εκτέλεση αυτού εκδοθέντων διαταγμάτων 
και του Οργανισμού αυτού. 

2. Το ίδρυμα έχει δική του σφραγίδα που φέρει κυκλικά 
την επωνυμία του, στο κέντρο δε και οριζόντια τη λέξη 
ΒΡΕΣΘΕΝΑ και το χρόνο ιδρύσεώς του, του (1861). 

Άρθρο 2 

Σκοπός 

Σκοποί του ιδρύματος είναι: 

α) Η χορήγηση υποτροφιών και βοηθημάτων σε μαθη¬ 
τές, σπουδαστές και φοιτητές και των δύο φύλων που φοι¬ 
τούν, αποφοιτούν ή αποφοίτησαν από το Δημοτικό Σχο¬ 
λείο Βρεσθένων Ν. Λακωνίας ή κατάγονται από την Κοινό¬ 
τητα αυτή και 

β) Η οικονομική ενίσχυση της Κοινότητας Βρεσθένων Ν. 
Λακωνίας για την εκτέλεση αποκλειστικά κοινωφελών έρ¬ 
γων μέσα στη Κοινότητα κατά την κρίση του Κοινοτικού 
Συμβουλίου. 

γ) Για την εκτέλεση των σκοπών διατίθενται: 

αα) Για την απονομή υποτροφιών και βοηθημάτων το 
ποσό που απομένει μετά την αφαίρεση από το 50% των 
ετησίων εισοδημάτων του ιδρύματος, των δαπανών διοι- 
κήσεως και διαχειρίσεως. 

ββ) Για την οικονομική ενίσχυση της Κοινότητας Βρε¬ 
σθένων, ως άνω, το 50% των ετησίων εισοδημάτων του 
ιδρύματος πριν από την αφαίρεση των δαπανών διοική- 
σεως και διαχειρίσεως. 

γγ) Τυχόν μη διατεθέν υπόλοιπο κάθε σκοπού, μεταφέ- 
ρεται στην επόμενη χρήση και προστίθεται στα διαθέσιμα 
του ίδιου σκοπού. 

Άρθρο 3 

Περιουσία - Πόροι 

1. Η περιουσία του κληροδοτήματος αποτελείται από 
ένα οικόπεδο εμβαδού τ.μ. 1386,7 που βρίσκεται στη 
πόλη της Σπάρτης και στις οδούς Βρασίδα - Ατρειδών και 
Ανανία ως και από 3408 ονομαστικές μετοχές της Εθνικής 
Τραπέζης της Ελλάδος. 

2. Οι πόροι του κληροδοτήματος είναι: 

α. Τα εισοδήματα από την περιουσία του. 

β. Οι τόκοι καταθέσεων και ομολόγων και 

γ. Οι δωρεές τρίτων. 

Άρθρο 4 

Διοίκηση 

1. Το ίδρυμα διοικείται από το Διοικητικό Συμβούλιο με 
πέντε (5) μέλη. 


Τρία από τα μέλη είναι τα μέλη της Σχολικής Επιτροπής 
του Δημοτικού Σχολείου Βρεσθένων και δύο είναι μέλη 
του Κοινοτικού Συμβουλίου της Κοινότητας Βρεσθένων 
και δη ο Πρόεδρος της Κοινότητας και το γηραιότερο μέ¬ 
λος του Κοινοτικού Συμβουλίου. 

Πρόεδρος του Διοικητικού Συμβουλίου είναι ο εκάστοτε 
Πρόεδρος της Κοινότητας Βρεσθένων. 

2. Τα μέλη του Διοικητικού Συμβουλίου ορίζουν με ψη¬ 
φοφορία, τον Αντιπρόεδρο, το Γραμματέα και τον Ταμία. 

3. Τα μέλη του Διοικητικού Συμβουλίου του Ιδρύματος 
αποκτούν την ιδιότητα και το αξίωμά τους από της εκλο¬ 
γής ή του διορισμού τους ως μελών του Κοινοτικού Συμ¬ 
βουλίου ή της Σχολικής Επιτροπής Βρεσθένων και της 
αποδοχής του λειτουργήματος και το διατηρούν μέχρις 
ότου παύσουν να έχουν τις άνω ιδιότητες. 

4. Σε περίπτωση αρνήσεως των ανωτέρω να αποδε¬ 
χθούν τη συμμετοχή τους ή την ανάληψη αξιώματος στο 
Διοικητικό Συμβούλιο του Ιδρύματος, αναπληρούνται ως 
εξής: 

α. Ο Πρόεδρος της Κοινότητας από τον Αντιπρόεδρο 
και το γηραιότερο μέλος από το αμέσως ηλικιωμένο ή από 
άλλο μέλος του Κοινοτικού Συμβουλίου που θα υποδειχθεί 
με ειδική απόφασή του. 

β. Τα μέλη της σχολικής επιτροπής από τρίτους κατοί¬ 
κους της Κοινότητας Βρεσθένων ή καταγομένους από αυ¬ 
τήν, η θητεία των οποίων λήγει, με τη λήξη της θητείας της 
Σχολικής Επιτροπής. 

5. Σε περίπτωση κατάργησης της Σχολική Επιτροπής 
Βρεσθένων, τα μέλη της αντικαθίσταται με απόφαση του 
Κοινοτικού Συμβουλίου από κατοίκους της Κοινότητας 
Βρεσθένων, για θητεία τριών ετών με δυνατότητα επανε¬ 
κλογής τους. 

6. Η συμμετοχή στο Διοικητικό Συμβούλιο του Ιδρύμα¬ 
τος είναι τιμητική και άμισθη. 

Τα μέλη του Διοικητικού Συμβουλίου είναι επανεκλέ- 
ξιμα. 

7. Το Διοικητικό Συμβούλιο συνεδριάζει μετά από πρό¬ 
σκληση του Προέδρου, τακτικά κάθε τρεις (3) μήνες και 
έκτακτα όποτε το ζητήσει ο Πρόεδρος ή δύο από τα μέλη 
του για συζήτηση συγκεκριμένου θέματος. 

8. Το Διοικητικό Συμβούλιο βρίσκεται σε απαρτία όταν 
τα παρόντα μέλη ε'ιναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι ο Πρόε¬ 
δρος ή ο Αντιπρόεδρος. 

9. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η ψήφος του Προέδρου. 

10. Αν κάποιο μέλος του Διοικητικού Συμβουλίου απου¬ 
σιάζει αδικαιολόγητα από τρεις (3) συνεχόμενες συνε¬ 
δριάσεις θεωρείται ότι έχει παραιτηθεί και αναπληρώνεται 
νόμιμα. 

11. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώμη 
των διαφωνούντων μελών. 

Τα πρακτικά υπογράφονται απ’ όλα τα μέλη που μετέ¬ 
χουν στη συνεδρίαση. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 

διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του ΑΝ 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του ΑΝ 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Καταρτίζει και μεταρρυθμίζει τους κανονισμούς στις 
διάφορες εσωτερικές υπηρεσίες και λειτουργίες του ιδρύ¬ 
ματος, ανάλογα με τις κάθε φορά ανάγκες του. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρϋμα- 

τος: . , 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως,'όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό 
ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 


2. Το Πρόεδρο, όταν απουσιάζει ή κωλύεται, αναπληρώ¬ 
νει ο Αντιπρόεδρος και σε περίπτωση απουσίας ή κωλύμα¬ 
τος τούτου, το μεγαλύτερο σε ηλικία μέλος του Διοικητι¬ 
κού Συμβουλίου. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα του ιδρύματος, εκδίδοντας 
και υπογράφοντας σχετικές αριθμημένες διπλότυπες 
αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 

άλλο μέλος του Δ/κού Συμβουλίου που ορίζεται με από¬ 
φαση αυτού. _ 

Αναπληρωτής του Ταμία δεν μπορεί να είναι ο Πρόε¬ 
δρός ή ο Αντιπρόεδρος του Δ.Σ. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο η οποία αρχίζει την 1 η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31 η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α722.12. 1939). 

Αρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Μητρώο υποτρόφων. 

δ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη όλα 
τα έσοδα και έξοδα του ιδρύματος που πραγματοποιού¬ 
νται στη διάρκεια της χρήσης. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 11 

Εκτέλεση των σκοπών του ιδρύματος 

Α. Υποτροφίες: 

1. Το Διοικητικό Συμβούλιο του ιδρύματος, με απόφασή 
του προκηρύσσει υποτροφίες σε βάρος των εσόδων της 
περιουσίας του για σπουδές σε Γυμνάσια, Λύκεια ή Σχολές 
Τριτοβάθμιας Εκπαίδευσης στο εσωτερικό, κατά την 
κρίση του. Προς τούτο δημοσιεύει την προκήρυξη σε μια 
ημερήσια εφημερίδα των Αθηνών και σε δύο της Σπάρτης 
(ημερήσιες ή εβδομαδιαίες) και την αναρτά σε εμφανές 
σημείο των γραφείων του και των γραφείων της Κοινότη¬ 
τας Βρεσθένων, τάσσοντας προθεσμία για την υποβολή 
αιτήσεων και δικαιολογητικών. 

2. Δικαιούνται να λάβουν υποτροφία του κληροδοτήμα¬ 
τος μαθητές, σπουδαστές ή φοιτητές και των δύο φύλων 
που φοιτούν, αποφοιτούν ή αποφοίτησαν από το Δημοτικό 
Σχολείο Βρεσθένων ή κατάγονται από την Κοινότητα 
αυτή. Διευκρινίζεται ότι θεωρούνται ότι καταργούνται από 
την Κοινότητα Βρεσθένων όσοι έχουν γεννηθεί εκεί, όσων 
ο ένας τουλάχιστον από τους γονείς έχει γεννηθεί εκεί ή 
είναι οι ίδιοι ή ο ένας τουλάχιστον από τους γονείς τους εγ¬ 
γεγραμμένος στα Δημοτολόγια της Κοινότητας. 

3. Απαραίτητα δικαιολογητικά είναι τα εξής: 

α. Πιστοποιητικό γέννησης του υποψηφίου ή των γο¬ 
νέων του ή πιστοποιητικό εγγραφής στα Δημοτολόγια 
Βρεσθένων ή αποφοίτησης από το Δημοτικό Σχολείο Βρε¬ 
σθένων. 

β. Πιστοποιητικό σπουδών με την αναλυτική τους βαθ¬ 
μολογία. 

γ. Αντίγραφα εκκαθαριστικού της τελευταίας οικογε¬ 
νειακής φορολογικής δήλωσης. 

δ. Υπεύθυνη δήλωση του υποψηφίου ή του κηδεμόνα 
του ότι δεν λαμβάνει άλλη υποτροφία. 

4. Η επιλογή των υποτρόφων γίνεται από το Διοικητικό 
Συμβούλιο του ιδρύματος με βάση τα υποβαλλόμενα δι- 
καιολογητικά και την προσωπική επικοινωνία του με τους 


υποψηφίους. Με την ίδια απόφασή του το Διοικητικό Συμ¬ 
βούλιο ορίζει τη διάρκεια της υποτροφίας που δεν μπορεί 
να υπερβεί τον κύκλο σπουδών που βρίσκεται ο υπότρο¬ 
φος, το ύψος της υποτροφίας με βάση τα εισοδήματα και 
τα διαθέσιμα του ιδρύματος ως και τον τρόπο πληρω¬ 
μής- 

5. Η απόφαση του Διοικητικού Συμβουλίου υποβάλλεται 
για έγκριση στους εποπτεύοντες υπουργούς. Μετά την 
έγκριση της αποφάσεως, οι επιλεγέντες υπότροφοι κα¬ 
λούνται για την υπογραφή της κατά το Νόμο, συμβάσεως 
υποτροφίας. 

6. Για τη χορήγηση των υποτροφιών, πέρα των ανωτέρω 
διατάξεων, συμπληρωματικά εφαρμόζονται και οι διατά¬ 
ξεις του Α.Ν. 2039/39 και των Διαταγμάτων που εκδόθη- 
καν σε εκτέλεσή του. 

Β. Βοηθήματα: 

Το Διοικητικό Συμβούλιο του ιδρύματος με απόφασή 
του μπορεί να διανέμει ετήσια χρηματικά βοηθήματα 
στους μαθητές και μαθήτριες που φοιτούν στο Δημοτικό 
Σχολείο Βρεσθένων. 

Γ. Οικονομική ενίσχυση Κοινότητας Βρεσθένων: 

Το Διοικητικό Συμβούλιο του ιδρύματος, κάθε χρόνο 
μετά την έγκριση του προϋπολογισμού του, λαμβάνει από¬ 
φαση για τη χορήγηση του 50% των ακαθαρίστων εσόδων 
του Ιδρύματος στην Κοινότητα Βρεσθένων ως και για τον 
τρόπο πληρωμής. Το ποσό αυτό διατίθεται κατά την κρίση 
του Κοινοτικού Συμβουλίου, εκτός του προϋπολογισμού 
της Κοινότητας, για εκτέλεση κοινωφελών έργων κατά τα 
οριζόμενα στο άρθρο 2 του Οργανισμού αυτού. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο Νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Κοινότητα 
Βρεσθένων Λακωνίας. 

3. Σε περίπτωση διάλυσης της Κοινότητας η περιουσία 
θα περιέρχεται στο Νομικό Πρόσωπο Δημοσίου Δικαίου, 
που θα αποφασίσει το τελευταίο Διοικητικό Συμβούλιο. 

Στους Υπουργούς Εθνικής Παιδείας και θρησκευμά¬ 
των, Εσωτερικών, Δημόσιας Διοίκησης και Αποκέντρωσης 
και στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 8 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Α.-Α. ΤΣΟΧΑΤΖΟΠΟΥΛΟΣ ΓΕΩΡΓΙΟΣ ΔΡΥΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

I- 

ΡΟΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 - ΑΘΗΝΑ 104 32 - ΤΕΙΕΧ 223 211 ΥΡΕΤ Ο* » ΡΑΧ 52 34 3 12 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΏΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 _ 


Πληροφορίες δημοσιευμάτων Α.Ε.-Ε.Π.Ε 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βφλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 00 

5225713 ΠΕΙΡΑΙΑΣ 

5249547 Νικήτα 6-8 Τ.Κ 185 31 

5239762 ΠΑΤΡΑ 

5248141 Κορίνθου 327 Τ.Κ. 262 23 
5248188 ΙΩΑΝΝΙΝΑ 
5248785 Διοικητήριο Τ.Κ. 454 44 

ΚΟΜΟΤΗΝΗ 

5248320 Δημοκρατίας 1 Τ.Κ. 691 00 


(031) 423955 

423956 
4136402 
4171307 
(061) 271249 

224581 

(0651) 21901 

(0531) 22637 

26522 


άνω προοαύξησηΐ 00 δρχ.σνά8οέλιδο ή μέρος αυτού 


ΡΤΗΣ1ΕΣ ΣΥΝΔΡΟΜΕΣ Φ.Ε.Κ. 


Τεύχος 


χ ν Λί.υυυ ορχ. ■ 

Α' (Νόμοι, Π.Δ., Συμβάσεις κτλ.) 5 ΟΟΟΟ . 2.500 · 

*’ (Υπουργικές αποφάσεις κτλ.) 500 · ' 

Γ (Διορισμοί, απολύσεις κτλ. Δημ. Υπαλλήλων) 50 000 · 2 500 · 

Δ' (Απαλλοτριώσεις, πολεοδομία κτλ.) 25 000 » 1-250 » 

Αναπτυξιακών Πράξεων (Τ.Α.Π.Σ.) ' __ 500 . 

Ν-ΠΑΑ- (Διορισμοί κτλ. προσωπικού ΝΠΔΔ) ■ ^ ^ β 

Παράρτημα (Πίνακες επιτυχόντων διαγωνισμών) ’ 

Δελτίο Βιομηχανικής Ιδιοκτησίας (Δ.Ε.Β.Ι.) ' 150 , 

Ανωχάτου Ειδικού Δικαστηρίου (Α.Ε.Δ.) 150αχ) ] 7 500 - 

Ανωνύμων Εταιρειών Α Ε.Π.Ε 10000 . 500 - _ 

Προκηρύξεων Α.Σ.Ε.Π. ----------ΓΤΓΓ- 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Δ Ε.Π.Ε. 120 0( ” --!---- ! - 

7 ·_ΓΓΤΟ Δπυάοια Ταμεία που δίδουν αποδεικτικά είσπραξης (διπλότυπο) το 

• οπο^^^^ττνφί^ντί^ΜΓΞυ^ενδιαφΦρομένου πρέπει να στέλνεται στην Υπηρεσία του Εθνκού Τυπογραφείου. 

• ο, ο»*** ,ρρ ««««οο είναι δ,αΑΡΡ,ες ,» — 

ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

■ Η ™ πενχχποέ τοα ΤΑΠΕΤ ποα άναρχε, αε οαΆ*»*. στΙ1ν Αθήνο από το Ταμείο τοε ΤΑΠΕΤ 

(Καποδιστρίου 34 - Αθήνα) και στις άλλες πόλεις από τα Δήμόσια Ταμεία. 

• 0, .ανδρείες η* είω,ερ,κοέ αηοροάν να σ,Μ,ονν „ αοοδ τοε ΤΑΠΕΤ ααϊ. αε » ηοοδ^ 

• Οι Δήμοι και οι Κοινότητες ηληρώνοαν το ιεοό χρηματικό ποοό της συνδρουής και ολόκληρο το ποοδ υπέρ ™ _ 

• Η ρρνδρορό ,ρχύει,» Ονο χρΡνο. ΡΟΡ αρχίίε, π,. 1 η Ιρνονορίορ «ο. ΑΛγο. την 3ΐη δε«ερδ»»ρ τορ ,δ,ον δεν εκγρό- 

φονται συνδρομητές για μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνοντα! δεκτά. _ 

Οι υπηρβσίες κοινού λειτουργούν καθημερινά από 08.00 Φως 13.00 _ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






